Ma erken moord op 'vermiste' seuntjie | Maroela Media
Ma erken moord op 'vermiste' seuntjie
Die ma van die tweejarige Tauriq Jacobs, wat se lyk Saterdagmiddag gevind is na hy vir twee dae vermis was, het erken dat sy hom vermoor het.
'n Polisiewoordvoerder, ao. November Filander, sê Jacobs se ma het Saterdagaand erken dat sy haar seuntjie vermoor het nadat sy vroeër die dag in hegtenis geneem is. Jacobs se lykie is omstreeks 14:00 Saterdagmiddag in 'n vlak graf by Laerskool Imperial in Beacon Valley gevind. Filander sê Jacobs se lykie is deur lede van 'n buurtwag gevind. Jacobs is as vermis aangegee nadat hy Donderdagoggend laas by 'n busstop in Mitchells Plain gesien is. Jacobs se 36-jarige ma sal na verwagting Dinsdag in die Mitchells Plain landdroshof verskyn op aanklagte van moord en verwaarlosing.
Dis sad, baie sad! Ek het oor die nuus gehoor hoe hartseer die vriende en familie was wat na die kind gesoek het. En dit terwyl n Tikkop van n ma (lees verskoning van n ma!), die kind self doodgemaak het! Aan die eenkant kla mense oor die gansters die kinders moor en die ouers(in die geval) moor hul eie kinders… Wtfudge? Nee wat, doodstraf vir julle! Maak oop daai museums en hang sommer in die openbaar! As dit nie mense afskrik nie sal niks!!!